Diari Oficial de la Generalitat Valenciana


Sumari del DOGV 9224, del 26-11-2021 (2021/11901)

RESOLUCIÓ de 9 de novembre de 2021, de la Conselleria d'Hisenda i Model Econòmic, per la qual s'autoritza una transferència de crèdit de la línia S0170, «Obres i serveis d'infraestructura agrària en municipis», del capítol 7, del programa 531.10, Estructures agràries, al capítol 6 d'aquest programa pressupostari, adscrits a la Conselleria d'Agricultura, Desenvolupament Rural, Emergència Climàtica i Transició Ecològica, per import d'1.000.000 d'euros. Expedient 12.017/21-169.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9224

Data del DOGV
:   26-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11785


Data del document
:   09-11-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de novembre de 2021, de la Conselleria d'Hisenda i Model Econòmic, per la qual s'autoritza una transferència de crèdit de la línia S0170, «Obres i serveis d'infraestructura agrària en municipis», del capítol 7, del programa 531.10, Estructures agràries, al capítol 6 d'aquest programa pressupostari, adscrits a la Conselleria d'Agricultura, Desenvolupament Rural, Emergència Climàtica i Transició Ecològica, per import d'1.000.000 d'euros. Expedient 12.017/21-169. [2021/11129]  
  
La Comissió Interdepartamental per al Seguiment i la Coordinació de la Postemergència, en la reunió ordinària que va tindre lloc el dia 11 de maig de 2021, a l'efecte de coordinar les actuacions de les diferents administracions per a pal·liar els danys produïts pel temporal de nevades Filomena, ocorregut a la Comunitat Valenciana entre els dies 6 i 10 de gener de 2021, va aprovar la Memòria valorada de danys en camins rurals ocasionats pel temporal Filomena a les províncies de Castelló i València, presentada per la Conselleria d'Agricultura, Desenvolupament Rural, Emergència Climàtica i Transició Ecològica.  
Després d'això, mitjançant resolucions de la consellera d'Agricultura, Desenvolupament Rural, Emergència Climàtica i Transició Ecològica, de dates 21 de juny i 6 de juliol de 2021, es van declarar d'emergència les obres per a reparar els danys produïts sobre infraestructures agràries, ocasionats per aquest temporal en municipis de la província de Castelló d'una banda i en municipis de la província de València d'una altra.  
En el projecte FN600, «Noves infraestructures agràries», del capítol 6, del programa 531.10, Estructures agràries, no existeix crèdit suficient per a fer front a les necessitats pressupostàries derivades de les esmentades resolucions de declaració d'emergència, per això la Conselleria d'Agricultura, Desenvolupament Rural, Emergència Climàtica i Transició Ecològica proposa l'increment del capítol 6, del programa 531.10, amb el crèdit sobrant de la línia de subvenció de concurrència competitiva S0170, «Obres i serveis d'infraestructura agrària en municipis», que està disponible una vegada concedides les ajudes i no està afectada per fons finalistes, per un import d'1.000.000 d'euros.  
A aquest efecte i en virtut del que es disposa en els articles 21 i 24.a i f de la Llei 4/2020 de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 32.78.91.257.86.1 per import d'1.000.000 euros, que permet la minoració de la línia de concurrència competitiva S0170, d'acord amb el següent detall:  
Segon  
Autoritzar un increment de crèdit en l'aplicació pressupostària 00.03.89.312.54.0 per import d'1.000.000 d'euros.  
  
València, 9 de novembre de 2021.- El conseller d'Hisenda i Model Econòmic: Vicent Soler i Marco.